સારાંશ માટે દસ્તાવેજ: એમની વાત મૂકવાની ઢબ જ એટલી પ્રભાવી હતી કે સંસદમાં જેટલી બોલવા ઊભા થાય ત્યારે તર્કબદ્ધ દલીલો અને જરૂર જણાય ત્યાં આક્રમકતા રજૂ કરે, ઘેરો અને પ્રભાવી અવાજ અને હિન્દી હોય કે અંગ્રેજી - ભાષા પરનો એમનો બેમિસાલ કાબૂ.

વિરોધી છાવણીમાં સોપો પડી જાય એવી તર્કબદ્ધ રીતે આવતીજતી દલીલો, જેટલી સાંભળવી ગમે અને એના વિચારોને તર્કને કબૂલ તેવી વાક્છટાધરાવતી વ્યક્તિત્વ હતા. 

આમ છતાંય "He was not a man of the masses, he belonged to a special class" કદાચ એટલે જ પ્રેસથી માંડીને પાર્લામેન્ટ સુધી ગુંજતું અરુણ જેટલીનું નામ એમને અટલજી, અડવાણી કે નરેન્દ્ર મોદીની માફક લોકનેતા તરીકે પ્રસ્થાપિત ન કરી શક્યું. 

પ્રેસ હોય કે પાર્લમેન્ટ અરુણ જેટલીની પકડ અને પ્રભાવ એ બધાં જ ક્ષેત્રમાં રહ્યાં. કદાચ એનું કારણ એ સર્વોચ્ચ અદાલતના એક સફળ વકીલ હતા એ પણ હોઈ શકે. 

જેટલીના પિતા મહારાજ કિશેન જેટલી વકીલ અને પાકા કૉગ્રેસી હતા. આમ રાજકારણ સાથેનો ઘરોબો તેમને વારસામાં મળ્યો હતો. 

સાથોસાથ રાજનીતિમાં કોઈ અલગ મત ધરાવતું હોય તો એ પ્રતિસ્પર્ધી છે, વિપક્ષ છે અને દુશ્મન નથી એ વાત પણ જેટલી સારી રીતે સમજતા હતા.

જેટલી એક ઍરિસ્ટ્રોકેટ, પ્રભાવક અને રાજનીતિની કોઠાસૂઝવાળા નેતા હતા

આને કારણે દરેક પક્ષમાં તેમના મિત્રો હતા. ક્રિકેટ એમનો શોખ હતો. પોતે પણ ક્રિકેટ રમતા અને ક્રિકેટનો વહીવટ ચલાવતા.  

દિલ્હી ક્રિકેટ ઍસોસિએશન અને બીસીસીઆઈ બંનેમાં એમણે કામ કર્યું હતું. ક્રિકેટ માટે કહેવાય છે કે "It is a gentlemen's game" ક્રિકેટ સદગૃહસ્થોની રમત છે. 

આમેય કોઈ પણ રમત હાર્યા બાદ પણ પોતાના પ્રતિસ્પર્ધી સાથે હાથ મિલાવી એમને અભિનંદન આપવાનું શીખવે છે. 

પૂર્ણત: તો નહીં પણ અંશત: જેટલીમાં આ ગુણો ઊતરી આવ્યા હતા. આમ તો સ્લૅજીંગ અને મૅચફિકસીંગ જેવા શબ્દો જેની ડિક્શનરીમાં પ્રવેશ્યા છે એ ક્રિકેટ પણ હવે પૂરેપુરી તો જેન્ટલમેન ગેમ નથી રહી એટલે જેટલી પણ ક્યારેક-ક્યારેક અંચાઈ કરી લેતા હતા. 

આમ છતાં જેટલી એક ઍરિસ્ટ્રોકેટ, પ્રભાવક અને રાજનીતિની કોઠાસૂઝવાળા નેતા હતા એમાં કોઈ શંકા નથી. 

જેટલી જેટલી હતા અને લગભગ ૨૦૦૭થી માંડીને ૨૦૧૮ સુધી એમનો સુરજ સોળે કળાએ ખીલ્યો હતો. ભાજપના એ સારા સંકટમોચક જ નહીં પણ કેટલીક નીતિઓના પ્રેરક અને ઘડવૈયા પણ હતા. વ્યૂહરચના એમની આગવી તાકાત હતી. 

છેલ્લેછેલ્લે ૨૦૧૭ની ગુજરાત વિધાનસભાની ચૂંટણીઓ માટે ઘોષણાપત્ર તૈયાર કરવાની ટીમમાં હું સંયોજક હતો ત્યારે એનો મુસદ્દો મંજૂર કરવા...\nદસ્તાવેજની સમાન ભાષામાં સારાંશ:
અરુણ જેટલી હવે નથી રહ્યા. ૨૦૦૬ પછીનો સમય જેટલી માટે મધ્ય આકાશે વિહરતા પૂર્ણ તેજસ્વી સૂરજનો સમય હતો.